বঙ্গবন্ধু বার্তা: বাংলা একাডেমির ৮০ নম্বর স্টলটির নাম ‘বঙ্গবন্ধু বার্তা’। স্টলটি পরিচালনা করছে বাংলাদেশ স্বেচ্ছাসেবক লীগ। স্টলটিতে বিক্রি করা হচ্ছে ‘ছবি কথা বলে, উন্নয়নের মহাসড়ক’, ‘৭ মার্চের ভাষণ’, ‘বঙ্গবন্ধুর বাংলাদেশ শেখ হাসিনার বাংলাদেশ’প্রভৃতি বই ও অ্যালবাম। কথা হয় স্টলটির দায়িত্বে থাকা রাজু হোসেনের সঙ্গে। তিনি রাইজিংবিডেকে বলেন, ‘জাতির জনকের পাশাপাশি বাংলাদেশ স্বেচ্ছাসেবক লীগের কার্যক্রম তুলে ধরতে আমাদের এই আয়োজন।’